title: KOMISIJOS DELEGUOTOJI DIREKTYVA (ES) .../… kuria, derinant prie mokslo ir technikos pažangos, dėl išimties, kuria absorbcinių šaldytuvų anglinio plieno aušinimo sistemose kaip antikorozinę medžiagą leidžiama naudoti šešiavalentį chromą, iš dalies keičiamas Europos Parlamento ir Tarybos direktyvos 2011/65/ES III priedas

text:
EUROPOS
                            KOMISIJA

                                                      Briuselis, 2019 12 17
                                                      C(2019) 9099 final

                  KOMISIJOS DELEGUOTOJI DIREKTYVA (ES) .../…

                                         2019 12 17

      kuria, derinant prie mokslo ir technikos pažangos, dėl išimties, kuria absorbcinių
     šaldytuvų anglinio plieno aušinimo sistemose kaip antikorozinę medžiagą leidžiama
       naudoti šešiavalentį chromą, iš dalies keičiamas Europos Parlamento ir Tarybos
                               direktyvos 2011/65/ES III priedas

                                   (Tekstas svarbus EEE)

LT                                                                                LT
 ---pagebreak---                                   AIŠKINAMASIS MEMORANDUMAS

     1.      DELEGUOTOJO AKTO BENDROSIOS APLINKYBĖS
     Šia Komisijos deleguotąja direktyva, derinant prie technikos pažangos, dėl išimties taikymo
     šešiavalenčio chromo naudojimui specialioms reikmėms iš dalies keičiamas Europos
     Parlamento ir Tarybos direktyvos 2011/65/ES dėl tam tikrų pavojingų medžiagų naudojimo
     elektros ir elektroninėje įrangoje apribojimo (nauja redakcija)1 (toliau – RoHS 2) III priedas.
     RoHS 2 ribojamas tam tikrų pavojingų medžiagų naudojimas elektros ir elektroninėje
     įrangoje, kaip numatyta jos 4 straipsnyje. Direktyva įsigaliojo 2011 m. liepos 21 d.
     Šiuo metu ribojamos šios RoHS 2 II priede išvardytos medžiagos: švinas, gyvsidabris,
     kadmis, šešiavalentis chromas, polibrominti bifenilai (PBB) ir polibrominti difenileteriai
     (PBDE), bis(2‑ etilheksil)ftalatas (DEHP), butilbenzilftalatas (BBP), dibutilftalatas (DBP) ir
     diizobutilftalatas (DIBP). RoHS 2 III ir IV prieduose išvardytos specialioms reikmėms skirtos
     elektros ir elektroninės įrangos (EEĮ) medžiagos ir komponentai, kuriems išimties tvarka
     netaikomas RoHS 2 4 straipsnio 1 dalyje nustatytas medžiagų naudojimo apribojimas.
     5 straipsnyje yra nuostata dėl III ir IV priedų derinimo prie mokslo ir technikos pažangos
     (išimčių įtraukimas, atnaujinimas, keitimas ir išbraukimas). Remiantis 5 straipsnio 1 dalies a
     punktu, išimtys įtraukiamos į III ir IV priedus tik jei jų įtraukimas neturi neigiamo poveikio
     aplinkos ir sveikatos apsaugos lygiui, kuris užtikrinamas Reglamentu (EB) Nr. 1907/20062, ir
     įvykdoma bent viena iš toliau nurodytų sąlygų: jų eliminavimas, konstrukcijos pakeitimas
     arba pakeitimas medžiagomis arba sudedamosiomis dalimis, kurioms nereikia II priede
     nurodytų medžiagų, yra moksliškai arba techniškai neįmanomas; neužtikrintas pakaitalų
     patikimumas; bendras neigiamas pakeitimo poveikis aplinkai, sveikatai ir vartotojų saugai
     galėtų būti didesnis negu bendras teigiamas jo poveikis aplinkai, sveikatai ir vartotojų saugai.
     Be to, 5 straipsnio 1 dalyje nustatyta, kad Europos Komisija (Komisija) specialiam
     naudojimui skirtas EEĮ medžiagas ir sudedamąsias dalis į III ir IV priedų sąrašus įtraukia
     priimdama atskirus deleguotuosius aktus pagal 20 straipsnį. 5 straipsnio 3 dalyje ir V priede
     nustatyta išimties taikymo, atnaujinimo arba atšaukimo paraiškų teikimo tvarka.

     2.      KONSULTACIJOS PRIEŠ PRIIMANT AKTĄ
     Nuo RoHS 2 paskelbimo Komisija iš ekonominės veiklos vykdytojų pagal 5 straipsnio 3
     dalies ir V priedo nuostatas gavo daug paraiškų3 taikyti naujas ir atnaujinti galiojančias
     išimtis.
     Šiuo metu III priedo 9 išimtimi šešiavalentį chromą leidžiama naudoti kaip antikorozinę
     medžiagą anglinio plieno aušinimo sistemose. 2015 m. sausio mėn. Komisija gavo vieną šios
     išimties atnaujinimo paraišką. Nors 9 išimtis 1–7 ir 10 EEĮ kategorijoms4 nustojo galioti
     2016 m. liepos 21 d., pagal RoHS direktyvos (5 straipsnio 5 dalies antros pastraipos)
     reikalavimus ji toliau taikoma tol, kol Komisija priims sprendimą dėl atnaujinimo paraiškos.

     1
            OL L 174, 2011 7 1, p. 88.
     2
            OL L 396, 2006 12 30, p. 1.
     3
            Sąrašas pateikiamas adresu http://ec.europa.eu/environment/waste/rohs_eee/adaptation_en.htm
     4
            Šios kategorijos yra: 1. Stambūs namų apyvokos prietaisai; 2. Smulkūs namų apyvokos prietaisai; 3.
            Informacinės technologijos ir telekomunikacijų įranga; 4. Vartotojų įranga; 5. Apšvietimo įranga; 6.
            Elektriniai ir elektroniniai įrankiai; 7. Žaislai, laisvalaikio ir sporto įranga; 10. Automatiniai daiktų
            išdavimo aparatai. Elektros ir elektroninės įrangos kategorijų sąrašas pateiktas RoHS direktyvos I
            priede.

LT                                                         1                                                            LT
 ---pagebreak---      Siekdama įvertinti išimties paraišką, Komisija pradėjo tyrimą, kad atliktų reikiamą techninį ir
     mokslinį paraiškos vertinimą, įskaitant aštuonių savaičių trukmės atviras internetines
     konsultacijas5 su suinteresuotaisiais subjektais dėl šios paraiškos. Per konsultacijas su
     suinteresuotaisiais subjektais gautas vienas atsiliepimas.
     Galutinė ataskaita, kurioje pateiktas paraiškos vertinimas, paskelbta6, suinteresuotieji
     subjektai buvo informuoti.
     Vėliau Komisija raštu konsultavosi su valstybių narių pagal RoHS 2 priimamų deleguotųjų
     aktų ekspertų grupe7. Ekspertai pritarė Komisijos pateiktam projektui, didžioji dauguma narių
     nuomonės nepareiškė. Pagal Geresnio reglamentavimo gaires deleguotosios direktyvos
     projektas keturias savaites buvo skelbiamas Geresnio reglamentavimo portale siekiant gauti
     visuomenės atsiliepimų. Pastabų negauta. Atlikti visi pagal 5 straipsnio 3–7 dalis būtini su
     medžiagų naudojimo ribojimo išimtimis susiję veiksmai8. Tarybai ir Europos Parlamentui
     apie visus veiksmus pranešta.
     Galutinėje ataskaitoje ypač pabrėžta toliau pateikiama techninė informacija ir vertinimas:
            šešiavalentis chromas (Cr(VI)) naudojamas kaip antikorozinė medžiaga absorbcinių
             šaldytuvų anglinio plieno aušinimo sistemose. Juo padengiamas plieninių vamzdžių
             vidaus paviršius siekiant juos apsaugoti nuo aušalo, kuriame yra korozinėmis
             savybėmis pasižyminčio amoniako;
            jau yra sukurtas pakaitalas, kuriuo galima pakeisti Cr(VI) absorbciniuose
             šaldytuvuose, kuriuose naudojama žema boilerio temperatūra (maždaug 140–
             180 °C). Tačiau numatoma, kad kituose aparatuose, kuriuose naudojama didesnė
             boilerio temperatūra, Cr(VI) pakaitalams surasti reikės daugiau laiko, nes alternatyvų
             patikimumas vis dar vertinamas.
     Atlikus su 1–7 ir 10 EEĮ kategorijomis susijusį vertinimą matyti, kad išimties paraiška dėl III
     priedo 9 išimties atitinka bent vieną iš 5 straipsnio 1 dalies a punkte nurodytų kriterijų.
     Siekiant atskirti reikmes, kurioms naudojama žema ir aukšta boilerio temperatūra, ir nustatyti
     atitinkamas REACH autorizacijas9 atitinkančią išimtį, dabartinės išimties formuluotė padalyta
     į dvi dalis. Kadangi boilerio temperatūrą galima lengvai keisti koreguojant darbinį slėgį,
     nuspręsta, kad RoHS taikymo tikslu temperatūra nėra pakankamai patikimas parametras.
     Todėl pasirinkta naudojamoji galia: ji yra glaudžiau susijusi su virimo temperatūra, ją
     lengviau stebėti ir ji yra patikimesnis skirtingas reikmių kategorijas atspindintis parametras.
     Reikmėms, kurioms naudojama < 75 W naudojamoji galia (t. y. gaminiams, kuriuose
     naudojama žema boilerio temperatūra), patikimų pakaitalų jau yra, todėl išimties galiojimas
     pasibaigs praėjus 12 mėnesių nuo šios deleguotosios direktyvos paskelbimo Europos
     Sąjungos oficialiajame leidinyje, kaip numatyta RoHS direktyvos 5 straipsnio 6 dalyje.
     Reikmėms, kurioms naudojama ≥ 75 W naudojamoji galia, ir sistemoms, kurios veikia tik su
     neelektriniais šildytuvais (t. y. reikmėms, kurioms naudojama aukšta boilerio temperatūra),

     5
            Konsultacijų laikotarpis – 2015 m. rugpjūčio 21 d. – 2015 m. spalio 16 d.
     6
            https://bookshop.europa.eu/en/assistance-to-the-commission-on-technological-socio-economic-and-
            cost-benefit-assessment-related-to-exemptions-from-the-substance-restrictions-in-electrical-and-
            electronic-equipment-pbKH0416554/
     7
            Konsultacijos vyko nuo 2018 m. gruodžio 14 d. iki 2019 m. sausio 21 d.
     8
            Būtinų administracinių veiksmų sąrašą galima rasti Komisijos interneto svetainėje. Kuriame etape yra
            kiekvieno deleguotojo akto projektas galima sužinoti Tarpinstituciniame deleguotųjų aktų registre
            https://webgate.ec.europa.eu/regdel/#/home.
     9
            Komisijos sprendimas C(2017) 665.

LT                                                       2                                                         LT
 ---pagebreak---      pagrįsta nustatyti, kad išimtis galiotų iki 2021 m. liepos 21 d. ir galėtų būti pratęsta pagal 5
     straipsnio 2 dalies pirmą pastraipą.
     Ši išimtis neprieštarauja REACH autorizacijoms REACH/17/7/0 – REACH/17/7/3. Per
     išimties galiojimo laikotarpį neigiamo socialinio ar ekonominio poveikio nesitikima.
     Nesitikima ir neigiamo poveikio inovacijoms.
     Kitoms nei 1–7 ir 10 EEĮ kategorijoms esama išimtis lieka galioti 5 straipsnio 2 dalyje
     nustatytą laikotarpį. Taikant konkrečią išimtį nebus susilpninta Reglamente (EB)
     Nr. 1907/2006 (REACH) numatyta aplinkos ir sveikatos apsauga, kaip numatyta Direktyvos
     2011/65/ES 5 straipsnyje.

     3.      DELEGUOTOJO AKTO TEISINIAI ASPEKTAI
     Deleguotąja direktyva suteikiama 4 straipsnio 1 dalyje nustatytų apribojimų išimtis, kuri turi
     būti įrašyta į Direktyvos 2011/65/ES III priedą ir kuria leidžiama šešiavalentį chromą naudoti
     specialioms reikmėms.
     Priemonė – deleguotoji direktyva, kaip numatyta Direktyvoje 2011/65/ES, visų pirma
     atitinkanti taikomus jos 5 straipsnio 1 dalies a punkto reikalavimus.
     Siūlomos deleguotosios direktyvos tikslas – laikantis RoHS 2 nuostatų bei sąlygų ir joje
     nustatyta tvarka priderinant III ir IV priedus prie mokslo ir technikos pažangos, prisidėti prie
     žmonių sveikatos ir aplinkos apsaugos ir priderinti nuostatas prie elektros ir elektroninės
     įrangos vidaus rinkos veikimo, leidžiant draudžiamas medžiagas naudoti specialioms
     reikmėms.
     Pagal proporcingumo principą šia priemone neviršijama to, kas būtina nurodytam tikslui
     pasiekti.
     Pasiūlymas ES biudžetui poveikio neturi.

LT                                                  3                                                   LT
 ---pagebreak---                         KOMISIJOS DELEGUOTOJI DIREKTYVA (ES) .../…

                                                    2019 12 17

           kuria, derinant prie mokslo ir technikos pažangos, dėl išimties, kuria absorbcinių
          šaldytuvų anglinio plieno aušinimo sistemose kaip antikorozinę medžiagą leidžiama
            naudoti šešiavalentį chromą, iš dalies keičiamas Europos Parlamento ir Tarybos
                                    direktyvos 2011/65/ES III priedas

                                             (Tekstas svarbus EEE)

     EUROPOS KOMISIJA,
     atsižvelgdama į Sutartį dėl Europos Sąjungos veikimo,
     atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES
     dėl tam tikrų pavojingų medžiagų naudojimo elektros ir elektroninėje įrangoje apribojimo10,
     ypač į jos 5 straipsnio 1 dalies a punktą,
     kadangi:
     (1)      Direktyva 2011/65/ES reikalaujama, kad valstybės narės užtikrintų, kad rinkai
              teikiamoje elektros ir elektroninėje įrangoje nebūtų tos direktyvos II priede išvardytų
              pavojingų medžiagų. Tas apribojimas netaikomas Direktyvos 2011/65/ES III priede
              išvardytoms reikmėms, kurioms nustatytos išimtys;
     (2)      elektros ir elektroninės įrangos kategorijos, kurioms taikoma Direktyva 2011/65/ES,
              išvardytos tos direktyvos I priede;
     (3)      šešiavalentis chromas yra ribojama cheminė medžiaga, nurodyta Direktyvos
              2011/65/ES II priede.
     (4)      Direktyvos 2011/65/ES III priede įrašyta šešiavalenčio chromo naudojimo ribojimo
              išimtis – jį leidžiama naudoti kaip antikorozinę medžiagą absorbcinių šaldytuvų
              anglinio plieno aušinimo sistemose, jei jis sudaro ne daugiau kaip 0,75 proc. aušalo
              masės (toliau – išimtis). Pagal tos direktyvos 5 straipsnio 2 dalies antrą pastraipą 1–7
              ir 10 kategorijoms taikomos išimties galiojimas turėjo baigtis 2016 m. liepos 21 d.;
     (5)      2015 m. sausio 20 d., t. y. per Direktyvos 2011/65/EB 5 straipsnio 5 dalyje nustatytą
              laikotarpį, Komisija gavo išimties atnaujinimo paraišką (toliau – atnaujinimo
              paraiška). Pagal minėtą nuostatą išimtis galioja tol, kol Komisija priima sprendimą dėl
              atnaujinimo paraiškos;
     (6)      vertinant išimties atnaujinimo paraišką, be kita ko, konsultuotasi su suinteresuotaisiais
              subjektais pagal Direktyvos 2011/65/ES 5 straipsnio 7 dalį. Po vertinimo, kurį
              atliekant atsižvelgta į Komisijos sprendimus dėl leidimo teikti rinkai ir naudoti arba tik
              naudoti Reglamento (EB) Nr. 1907/200611 XIV priede nurodytas medžiagas, padaryta

     10
              OL L 174, 2011 7 1, p. 88.
     11
              Europos Komisijos sprendimų dėl leidimų pateikti rinkai naudoti skirtas chemines medžiagas,
              išvardytas Europos Parlamento ir Tarybos reglamento (EB) Nr. 1907/2006 dėl cheminių medžiagų
              registracijos, įvertinimo, autorizacijos ir apribojimų (REACH) XIV priede, ir (arba) sprendimų dėl
              leidimų tas medžiagas naudoti santrauka (OL C 48, 2017 2 15, p. 9).

LT                                                        4                                                        LT
 ---pagebreak---             išvada, kad dabartinė išimtis, taikoma 1–7 ir 10 EEĮ kategorijoms, turi būti padalyta į
            du smulkesnius įrašus, kurių formuluotės turi aiškiai atitikti su šešiavalenčio chromo
            pakaitalais susijusią mokslo ir technikos pažangą, kuri skirtingų reikmių atveju
            skiriasi;
     (7)    šešiavalentis chromas (Cr(VI)) naudojamas kaip antikorozinė medžiaga absorbcinių
            šaldytuvų anglinio plieno aušinimo sistemose. Juo padengiamas plieninių vamzdžių
            vidaus paviršius siekiant juos apsaugoti nuo aušalo, kuriame yra korozinėmis
            savybėmis pasižyminčio amoniako;
     (8)    dėl patikimų pakaitalų stokos kol kas pakeisti šešiavalentį chromą kita medžiaga arba
            jo nenaudoti reikmėms, kurioms naudojama ≥ 75 W naudojamoji galia, ir sistemose,
            kurios veikia tik su neelektriniais šildytuvais (t. y. reikmėms, kurioms naudojama
            aukšta boilerio temperatūra), įtrauktoms į dabartinės išimties taikymo sritį, yra
            moksliškai ir techniškai neįmanoma. Šioms reikmėms daroma išimtis yra suderinama
            su Europos Parlamento ir Tarybos reglamentu (EB) Nr. 1907/200612 ir ją taikant nebus
            susilpninta jame numatyta aplinkos ir sveikatos apsauga;
     (9)    todėl pagal Direktyvos 2011/65/ES 4 straipsnio 3 dalį ir 5 straipsnio 2 dalies antrą
            pastraipą prašoma išimtis dėl reikmių, kurioms naudojama aukšta boilerio
            temperatūra, turėtų būti pratęsta iki 2021 m. liepos 21 d. Atsižvelgiant į nuolatinių
            pastangų, dedamų siekiant rasti patikimų pakaitalų, rezultatus, mažai tikėtina, kad dėl
            išimties taikymo trukmės bus padarytas neigiamas poveikis inovacijoms;
     (10)   šiuo metu į išimties taikymo sritį patenkančios reikmės, kurioms naudojama < 75 W
            naudojamoji galia (t. y. gaminiams, kuriuose naudojama žema boilerio temperatūra),
            nebeatitinka Direktyvos 2011/65/EB 5 straipsnio 1 dalyje nustatytų išimties
            atnaujinimo reikalavimų, todėl atnaujinimo paraiška turėtų būti atmesta. Pagal tos
            direktyvos 5 straipsnio 6 dalį toms reikmėms padaryta išimtis turėtų nustoti galioti
            praėjus 12-ai mėnesių po šios direktyvos įsigaliojimo dienos;
     (11)   8, 9 ir 11 EEĮ kategorijoms esama išimtis lieka galioti Direktyvos 2011/65/ES
            5 straipsnio 2 dalies antroje pastraipoje nustatytą laikotarpį. Siekiant teisinio aiškumo,
            tos direktyvos III priede turėtų būti nurodytos galiojimo pabaigos datos;
     (12)   todėl Direktyva 2011/65/ES turėtų būti atitinkamai iš dalies pakeista,

     PRIĖMĖ ŠIĄ DIREKTYVĄ:

                                                   1 straipsnis
     Direktyvos 2011/65/ES III priedas iš dalies keičiamas pagal šios direktyvos priedą.

                                                   2 straipsnis
     1.      Valstybės narės ne vėliau kaip [paskutinė 12-to mėnesio po šios direktyvos
             įsigaliojimo diena] priima ir paskelbia įstatymus ir kitus teisės aktus, būtinus, kad
             būtų laikomasi šios direktyvos. Jos nedelsdamos pateikia Komisijai tų teisės aktų
             nuostatų tekstą.

     12
            2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių
            medžiagų registracijos, įvertinimo, autorizacijos ir apribojimų (REACH), įsteigiantis Europos cheminių
            medžiagų agentūrą (OL L 396, 2006 12 30, p. 1).

LT                                                       5                                                           LT
 ---pagebreak---              Tas nuostatas jos taiko nuo [paskutinė 12-to mėnesio po šios direktyvos įsigaliojimo
             diena + 1 diena].
             Valstybės narės, priimdamos tas nuostatas, daro jose nuorodą į šią direktyvą arba
             tokia nuoroda daroma jas oficialiai skelbiant. Nuorodos darymo tvarką nustato
             valstybės narės.
     2.      Valstybės narės pateikia Komisijai šios direktyvos taikymo srityje priimtų
             nacionalinės teisės aktų pagrindinių nuostatų tekstus.

                                              3 straipsnis
     Ši direktyva įsigalioja dvidešimtą dieną po jos paskelbimo Europos Sąjungos oficialiajame
     leidinyje.

                                              4 straipsnis
     Ši direktyva skirta valstybėms narėms.
     Priimta Briuselyje 2019 12 17

                                                Komisijos vardu
                                                Pirmininkė
                                                Ursula VON DER LEYEN

LT                                                 6                                                LT
 ---documentbreak---                             EUROPOS
                            KOMISIJA

                                                    Briuselis, 2019 12 17
                                                    C(2019) 9099 final

                                                    ANNEX 1

                                         PRIEDAS

                                            prie

                             Komisijos deleguotosios direktyvos

      kuria, derinant prie mokslo ir technikos pažangos, dėl išimties, kuria absorbcinių
     šaldytuvų anglinio plieno aušinimo sistemose kaip antikorozinę medžiagą leidžiama
       naudoti šešiavalentį chromą, iš dalies keičiamas Europos Parlamento ir Tarybos
                               direktyvos 2011/65/ES III priedas

LT                                                                                LT
 ---pagebreak---                                               PRIEDAS
     Direktyvos 2011/65/ES III priedo 9 įrašas pakeičiamas taip:

     „9          Šešiavalentis chromas,           Taikoma 8, 9 ir 11 kategorijoms, nustoja
                 naudojamas absorbcinių           galioti:
                 šaldytuvų anglinio plieno
                                                       2021 m. liepos 21 d. – 8 ir 9
                 aušinimo sistemose kaip
                                                           kategorijoms, išskyrus in vitro
                 antikorozinė medžiaga, kurio yra
                                                           diagnostikos medicinos prietaisus ir
                 ne daugiau kaip 0,75 % aušalo
                                                           pramoninius stebėjimo ir kontrolės
                 masės
                                                           prietaisus,
                                                            2023 m. liepos 21 d. – 8 kategorijos in
                                                             vitro diagnostikos medicinos
                                                             prietaisams;
                                                            2024 m. liepos 21 d. – 9 kategorijos
                                                             pramoniniams stebėjimo ir kontrolės
                                                             prietaisams ir 11 kategorijai.

     9(a)-I      Ne daugiau kaip 0,75 % aušalo          Taikoma 1–7 ir 10 kategorijoms; nustoja
                 masės sudarantis šešiavalentis         galioti [12 mėnesių po deleguotosios
                 chromas, naudojamas kaip               direktyvos paskelbimo Oficialiajame
                 antikorozinė medžiaga                  leidinyje].
                 absorbcinių šaldytuvų (įskaitant
                 minibarus) anglinio plieno
                 aušinimo sistemose,
                 suprojektuotose visiškai arba iš
                 dalies veikti su elektriniu
                 šildytuvu, kurio vidutinė
                 naudojamoji galia nuolatinio
                 veikimo sąlygomis yra < 75 W

     9(a)-II     Ne daugiau kaip 0,75 % aušalo          Taikoma 1–7 ir 10 kategorijoms, nustoja
                 masės sudarantis šešiavalentis         galioti 2021 m. liepos 21 d.“
                 chromas, naudojamas kaip
                 antikorozinė medžiaga
                 absorbcinių šaldytuvų anglinio
                 plieno aušinimo sistemose:
                  suprojektuotose visiškai arba
                   iš dalies veikti su elektriniu
                   šildytuvu, kurio vidutinė
                   vartojamoji galia nuolatinio
                   veikimo sąlygomis yra
                   ≥ 75 W;
                  suprojektuotų veikti tik su
                   neelektriniu šildytuvu.

LT                                                  1                                                  LT


title: KOMISIJOS DELEGUOTOJI DIREKTYVA (ES) .../… kuria dėl transporto priemonių kategorijų pavadinimų pakeitimų, padarytų iš dalies keičiant tipo patvirtinimo teisės aktus, iš dalies keičiama Europos Parlamento ir Tarybos direktyva 2014/47/ES

text:
AIŠKINAMASIS MEMORANDUMAS

               1.DELEGUOTOJO AKTO BENDROSIOS APLINKYBĖS

               2014 m. balandžio 3 d. Europos Parlamento ir Tarybos direktyvoje 2014/47/ES
                  1
                dėl Sąjungoje važinėjančių komercinių transporto priemonių techninio patikrinimo kelyje, kuria panaikinama Direktyva 2000/30/EB
                  2
               , nustatyti minimalūs valstybių narių teritorijoje važinėjančių komercinių transporto priemonių techninio patikrinimo kelyje režimo reikalavimai. Techninė apžiūra yra platesnio režimo, kuriuo siekiama užtikrinti, kad transporto priemonės būtų saugios ir aplinkosaugos požiūriu priimtinos jų naudojimo metu, dalis ir tas režimas apima periodinę transporto priemonių techninę apžiūrą pagal Direktyvą 2014/45/ES
                  3
                ir komercinio kelių transporto veiklai naudojamų transporto priemonių techninį patikrinimą kelyje pagal Direktyvą 2014/47/ES.

               Direktyva 2014/47/ES taikoma 2 straipsnio 1 dalyje nurodytų kategorijų transporto priemonėms, kurių projektinis greitis viršija 25 km/h, kaip nurodyta Europos Parlamento ir Tarybos direktyvoje 2003/37/EB
                  4
                ir Europos Parlamento ir Tarybos direktyvoje 2007/46/EB
                  5
               . Atsižvelgiant į tai, kad Reglamentu (ES) Nr. 167/2013
                  6
                panaikinus Direktyvą 2003/37/EB pasikeitė transporto priemonių kategorijų pavadinimai, šiuo deleguotuoju aktu siekiama atnaujinti atitinkamų transporto priemonių kategorijų nuorodas, kad jos derėtų su tipo patvirtinimo teisės aktų pakeitimais.

               2.KONSULTACIJOS PRIEŠ PRIIMANT AKTĄ

               2020 m. gegužės mėn. Komisija subūrė Transporto priemonių techninės apžiūros ir registracijos dokumentų ekspertų grupę (RWEG). RWEG užduotis – padėti Mobilumo ir transporto GD rengti ne teisėkūros procedūra priimamus techninės pažiūros ir transporto priemonių registracijos dokumentų srities teisės aktus, įskaitant deleguotuosius ir įgyvendinimo aktus, padėti Komisijai rengti atitinkamas gaires ir skatinti keistis patirtimi bei gerąja praktika tose srityse. RWEG išnagrinėjo deleguotojo akto teksto projektą 2020 m. rugsėjo 17 d. ir lapkričio 25 d. posėdžiuose. Viešos konsultacijos dėl šios direktyvos projekto buvo paskelbtos Geresnio reglamentavimo portale ir vyko nuo 2021 m. balandžio 16 d. iki gegužės 14 d.; per jas gauti septyni atsiliepimai. Šeši atsiliepimai susiję su didžiausia transporto priemonių, kurias galima vairuoti turint B kategorijos vairuotojo pažymėjimą, mase, t. y. su šiuo aktu tiesiogiai nesusijusiu klausimu, o viename atsiliepime iš esmės pritarta iniciatyvai.

               3.DELEGUOTOJO AKTO TEISINIAI ASPEKTAI

               Deleguotasis aktas grindžiamas Direktyvos 2014/47/ES 21 straipsnio pirma įtrauka.

               Konkrečiai, Direktyvos 2014/47/ES 21 straipsnio pirmoje įtraukoje nustatyta, kad Komisijai pagal 22 straipsnį suteikiami įgaliojimai priimti deleguotuosius aktus, siekiant atitinkamai atnaujinti 2 straipsnio 1 dalį ir IV priedo 6 punktą, kad būtų atsižvelgta į transporto priemonių kategorijų pakeitimus, susijusius su tame straipsnyje nurodytų teisės aktų pakeitimais, nedarant poveikio tos direktyvos taikymo sričiai. Todėl kategorijų pavadinimų nuorodos turi būti atnaujintos atsižvelgiant į pakeitimus, padarytus Reglamentu (ES) Nr. 167/2013 panaikinus Direktyvą 2003/37/EB.

               KOMISIJOS DELEGUOTOJI DIREKTYVA (ES) .../…

               2021 06 29

               kuria dėl transporto priemonių kategorijų pavadinimų pakeitimų, padarytų iš dalies keičiant tipo patvirtinimo teisės aktus, iš dalies keičiama Europos Parlamento ir Tarybos direktyva 2014/47/ES

               (Tekstas svarbus EEE)

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 2014 m. balandžio 3 d. Europos Parlamento ir Tarybos direktyvą 2014/47/ES dėl Sąjungoje važinėjančių komercinių transporto priemonių techninio patikrinimo kelyje, kuria panaikinama Direktyva 2000/30/EB
                  7
               , ypač į jos 21 straipsnį,

               kadangi:

               (1)Direktyva 2014/47/ES taikoma jos 2 straipsnio 1 dalyje išvardytų kategorijų komercinėms transporto priemonėms, kurių projektinis greitis viršija 25 km/h. Tos kategorijos nustatytos remiantis Europos Parlamento ir Tarybos direktyvomis 2003/37/EB
                  8
                ir 2007/46/EB
                  9
               ;

               (2)direktyvos 2003/37/EB ir 2007/46/EB panaikintos atitinkamai Reglamentu (ES) Nr. 167/2013
                  10
                ir Europos Parlamento ir Tarybos reglamentu (ES) 2018/858
                  11
               ;

               (3)atsižvelgiant į tai, kad Reglamentu (ES) Nr. 167/2013 panaikinus Direktyvą 2003/37/EB pasikeitė transporto priemonių kategorijų pavadinimai, Direktyvos 2014/47/ES 2 straipsnio 1 punkte nurodytas transporto priemonių kategorijas, taip pat tos direktyvos IV priedo 6 punktą reikėtų atnaujinti;

               (4)todėl Direktyva 2014/47/ES turėtų būti atitinkamai iš dalies pakeista,

               PRIĖMĖ ŠIĄ DIREKTYVĄ:

               1 straipsnis

               Direktyva 2014/47/ES iš dalies keičiama taip:

               (1)2 straipsnis iš dalies keičiamas taip:

               (a)1 dalis iš dalies keičiama taip:

               i) įžanginė formuluotė pakeičiama taip:

               „1. Ši direktyva taikoma šių kategorijų transporto priemonėms, kurių projektinis greitis yra didesnis nei 25 km/h, apibrėžtoms Europos Parlamento ir Tarybos reglamente (ES) Nr. 167/2013* ir Europos Parlamento ir Tarybos reglamente (ES) 2018/858**:

               _________

               * 2013 m. vasario 5 d. Europos Parlamento ir Tarybos reglamentas (ES) Nr. 167/2013 dėl žemės ir miškų ūkio transporto priemonių patvirtinimo ir rinkos priežiūros (OL L 60, 2013 3 2, p. 1).

               ** 2018 m. gegužės 30 d. Europos Parlamento ir Tarybos reglamentas (ES) 2018/858 dėl motorinių transporto priemonių ir jų priekabų bei tokioms transporto priemonėms skirtų sistemų, komponentų ir atskirų techninių mazgų patvirtinimo ir rinkos priežiūros, kuriuo iš dalies keičiami reglamentai (EB) Nr. 715/2007 ir (EB) Nr. 595/2009 bei panaikinama Direktyva 2007/46/EB (OL L 151, 2018 6 14, p. 1).“;

               ii) d punktas pakeičiamas taip:

               „d) T1b, T2b, T3b, T4.1b, T4.2b ir T4.3b kategorijų transporto priemonėms, kurios daugiausia naudojamos viešuosiuose keliuose komerciniam krovinių vežimui ir kurių didžiausias projektinis greitis yra didesnis nei 40 km/h.“;

               (2)IV priedo 6 punktas iš dalies keičiamas taip:

               (a)g ir h papunkčiai pakeičiami taip:

               „g) T1b

               h) T2b“;

               b) pridedami i–m papunkčiai:

               „i) T3b

               j) T4.1b

               k) T4.2b

               l) T4.3b

               m) Kita transporto priemonių kategorija

                        (prašom nurodyti)“.

               2 straipsnis

               Perkėlimas į nacionalinę teisę

               1. Valstybės narės ne vėliau kaip iki [LB: prašom įrašyti datą – vieni metai po šio akto paskelbimo] priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.

               Jos imasi priemonių, būtinų, kad 1 straipsnio būtų laikomasi nuo [LB: prašom įrašyti datą – ta pati, kaip pirmiau nurodytas perkėlimo į nacionalinę teisę terminas].

               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

               3 straipsnis

               Įsigaliojimas

               Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

               4 straipsnis

               Adresatai

               Ši direktyva skirta valstybėms narėms.

               Priimta Briuselyje 2021 06 29

                     Komisijos vardu

                     Pirmininkė
                     Ursula VON DER LEYEN

                     (1)

                        2014 m. balandžio 3 d. Europos Parlamento ir Tarybos direktyva 2014/47/ES dėl Sąjungoje važinėjančių komercinių transporto priemonių techninio patikrinimo kelyje, kuria panaikinama Direktyva 2000/30/EB (OL L 127, 2014 4 29, p. 134).

                     (2)

                        2000 m. birželio 6 d. Europos Parlamento ir Tarybos direktyva 2000/30/EB dėl Bendrijoje važinėjančių komercinių transporto priemonių techninio patikrinimo keliuose (OL L 203, 2000 8 10, p. 1).

                     (3)

                        2014 m. balandžio 3 d. Europos Parlamento ir Tarybos direktyva 2014/45/ES dėl motorinių transporto priemonių ir jų priekabų periodinės techninės apžiūros, kuria panaikinama Direktyva 2009/40/EB (OL L 127, 2014 4 29, p. 51).

                     (4)

                        2003 m. gegužės 26 d. Europos Parlamento ir Tarybos direktyva 2003/37/EB dėl žemės ar miškų ūkio traktorių, jų priekabų ir keičiamos velkamosios įrangos, jų sistemų, sudėtinių dalių ir atskirų techninių mazgų tipo patvirtinimo ir panaikinanti Direktyvą 74/150/EEB (OL L 171, 2003 7 9, p. 1).

                     (5)

                        2007 m. rugsėjo 5 d. Europos Parlamento ir Tarybos direktyva 2007/46/EB, nustatanti motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus (OL L 263, 2007 10 9, p. 1).

                     (6)

                        2013 m. vasario 5 d. Europos Parlamento ir Tarybos reglamentas (ES) Nr. 167/2013 dėl žemės ir miškų ūkio transporto priemonių patvirtinimo ir rinkos priežiūros (OL L 60, 2013 3 2, p. 1).

                     (7)

                        2000 m. birželio 6 d. Europos Parlamento ir Tarybos direktyva 2000/30/EB dėl Bendrijoje važinėjančių komercinių transporto priemonių techninio patikrinimo keliuose (OL L 203, 2000 8 10, p. 1).

                     (8)

                        2003 m. gegužės 26 d. Europos Parlamento ir Tarybos direktyva 2003/37/EB dėl žemės ar miškų ūkio traktorių, jų priekabų ir keičiamos velkamosios įrangos, jų sistemų, sudėtinių dalių ir atskirų techninių mazgų tipo patvirtinimo ir panaikinanti Direktyvą 74/150/EEB (OL L 171, 2003 7 9, p. 1).

                     (9)

                        2007 m. rugsėjo 5 d. Europos Parlamento ir Tarybos direktyva 2007/46/EB, nustatanti motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus (OL L 263, 2007 10 9, p. 1).

                     (10)

                        2013 m. vasario 5 d. Europos Parlamento ir Tarybos reglamentas (ES) Nr. 167/2013 dėl žemės ir miškų ūkio transporto priemonių patvirtinimo ir rinkos priežiūros (OL L 60, 2013 3 2, p. 1).

                     (11)

                        2018 m. gegužės 30 d. Europos Parlamento ir Tarybos reglamentas (ES) 2018/858 dėl motorinių transporto priemonių ir jų priekabų bei tokioms transporto priemonėms skirtų sistemų, komponentų ir atskirų techninių mazgų patvirtinimo ir rinkos priežiūros, kuriuo iš dalies keičiami reglamentai (EB) Nr. 715/2007 ir (EB) Nr. 595/2009 bei panaikinama Direktyva 2007/46/EB (OL L 151, 2018 6 14, p. 1).